rejauldu/bengali-wikipedia huggingface dataset:
৩ নং রাজারহাট ইউনিয়ন পরিষদ রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।  অবস্থান ও যোগাযোগ রাজারহাট ইউনিয়নের পূর্ব ও দক্ষিণে চাকিরপশার ইউনিয়ন পরিষদ এবং পশ্চিমে ছিনাই ইউনিয়ন পরিষদ ও উত্তরে কাঠালবাড়ী ইউনিয়ন পরিষদ অবস্থিত। কুড়িগ্রাম জেলা শহর হতে প্রায় ১২কি:মি: দুরত্বে অবস্থিত। রাজারহাট উপজেলা হতে ২কি:মি: দুরত্বে রাজারহাট ইউনিয়ন পরিষদ অবস্থিত। অতি মনোরম প্রাকৃতিক সৌদর্যে ঢাকা গ্রামীণ পরিবেশের কারণে সকলের দৃষ্টি আকর্ষণ করে। সড়ক ও রেল পথে কিংবা রিক্সা, অটোরিক্সায় অত্র ইউনিয়ন পরিষদের অতি সহজে যাতায়ত করা যায়।  শিক্ষা প্রতিষ্ঠান  প্রাথমিক বিদ্যালয় মোট = ১৭টি,  সরকারী প্রাথমিক বিদ্যালয়- ১৭টি            উচ্চ বিদ্যালয়ঃ ৫ টি,  বেসরকারী উচ্চ বিদ্যালয়ঃ ৪ টি  সরকারী উচ্চ বালিকা বিদ্যালয়ঃ ১ টি,  নিম্ন মাধ্যমিক বিদ্যাঃ ২ টি  কলেজঃ  ৫টি  মাদ্রাসা মোট = ৯ টি। ফাজিল মাদ্রাসা - ২ টি, দাখিল মাদ্রাসা - ৩ টি, হাফেজী মাদ্রাসা - ৪ টি।   র্ধমীয় প্রতিষ্ঠান  মসজিদ মোট = ৬০ টি  মন্দির মোট = ২৫ টি।   মৌজাসমূহ     মেকুরটারি   ফুলবাড়ী উপন চৌকি    হরিশ্বর তালুক    কিসামত পুনকর  দেবী চরন    পুটিকাটা    দিনা    ছাটমল্লিক বেগ    সওদাগর   নাফাডাঙ্গা  নাটুয়া মহাল    কানুরাম    দক্ষিণ প্রাণপতি    চান্দামারী    খালিসা  হাড়িডাঙ্গা    দূর্গা চরন    স্বরুপ চামারু    পাইক পাড়া    দূর্গারাম  গোবরধন দোলা    দুধখাওয়া    ছাট্মাধাই    মাধাই    কেন্দ্রা    কোনারাম।   বিভিন্ন প্রতিষ্ঠান   তহশিল অফিস ১ টি  কমিউনিটি ক্লিনিক  ৫টি  ডাকঘর ১টি  ব্যাংক  ৩ টি  রেল স্টেশন ১টি   ইউনিয়নের জমির পরিমান মোট জমি ৩০৮৮ হেক্টর  এক ফসলী = ৫২৯ হেক্টর  দু"ফসলী =  ১৪৬০ হেক্টর  তিন ফসলী =  ৬৩৬ হেক্টর  পতিত জমি = ৪৩৬ হেক্টর।  হাটবাজার  রাজারহাট রাজার  চাঁন্দামারী বাজার  দর্শনীয় স্থান  চান্দামারী মসজিদ  শাহী মসজিদ  কোটেশ্বর শিব মন্দির   উল্লেখযোগ্য ব্যক্তি    রাউফুন বসুনীয়া (সৈরাচারবিরোধী আন্দোলনে শহীদ হওয়া ছাত্রনেতা)  আরও দেখুন  রাজারহাট উপজেলা  তথ্যসূত্র
হেলেনা () ছিলেন সম্রাট দ্বিতীয় জাস্টিনের স্ত্রী বাইজেন্টাইন সম্রাজ্ঞী সোফিয়ার ভাগ্নী। তিনি কেবল ইতিহাসবিদ জর্জিওস কেদ্রেনোস এবং বিশ্বকোষ সুদার কারণে পরিচিত।Suda, mu, 1065 তারা উল্লেখ করে যে মিলিওনে তার একটি মূর্তি ছিল, সোফিয়া ও দ্বিতীয় জাস্টিনের কন্যা আরাবিয়ার মূর্তির পাশাপাশি।Janin (1950), 104PLRE IIIa, p. 586   তথ্যসূত্র    সূত্র        বিষয়শ্রেণী:৬ষ্ঠ শতাব্দীর বাইজেন্টাইন ব্যক্তি বিষয়শ্রেণী:৬ষ্ঠ শতাব্দীর বাইজেন্টাইন নারী বিষয়শ্রেণী:জাস্টিনীয় রাজবংশ
কান্দাহার জেলা অথবা দান্দ জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। এটি কান্দাহার শহরের পাশাপাশি অবস্থান করছে। ভৌগোলিক অবস্থান অনুযায়ী জেলাটি পশ্চিমে পাঞ্জাই জেলা, উত্তরে আর্ঘান্দাব জেলা, উত্তর-পূর্বে শাহ ওয়ালী কোট জেলা এবং পূর্ব ও দক্ষিণে দামান জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৬৮,২০০ জন এর মত। জেলাটির কেন্দ্রীয় শহরের নাম হচ্ছে কান্দাহার।  ২০০৯ সালের মার্চ মাসে, দান্দ জেলার কেন্দ্রটি দুটি অংশে তালেবানদের বিদ্রোহী আত্মঘাতী বোমা হামলায় ধ্বংসপ্রাপ্ত হয়।২০০৯ সালের ডিসেম্বরে কান্দাহারের পিআরটি এর বৈদেশিক সম্পর্ক বিভাগ এবং কানাডিয়ান বেসামরিক পুলিশ কর্তৃক পুনঃগঠন করা হয়েছিল।   শিক্ষা  জেলাটিতে ৩০টি স্কুল রয়েছে। স্কুলগুলিতে নিরাপত্তা সংক্রান্ত উদ্বেগের কারণে প্রায় সকল স্কুলই বন্ধ হয়ে গিয়েছিল কিন্তু ২০১১ সালের মার্চে সকল স্কুলই পুনরায় খুলে দেওয়া হয়। স্থানীয়ভাবে প্রায় ১২,০০০ এর মত শিক্ষার্থী বিদ্যালয়গুলিতে স্বতষ্ফুর্তভাবে লেখাপড়ায় অংশগ্রহণ করে থাকে।   তথ্যসূত্র    বহিঃসংযোগ   AIMS District Map   টীকা   For further information see Kandahar  In some internet sites this district can be seen as Dand District.  বিষয়শ্রেণী:কান্দাহার প্রদেশের জেলা
থাম্ব|মায়ার খেলা - রবীন্দ্রনাথ ঠাকুর মায়ার খেলা হল রবীন্দ্রনাথ ঠাকুর কর্তৃক বাংলা ভাষায় রচিত একটি গীতিনাট্য। এটি ১৮৮৮ সালে প্রকাশিত হয়।বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান। নারী উন্নয়নের কথা চিন্তা করে তিনি এই নাটকটি রচনা করেন। তৎকালীন সম্ভ্রান্ত পরিবারের নারীরা এ নাটকে প্রথম অভিনয় করেন। এ সম্পর্কে ইন্দিরা দেবী বলেন, "মায়ার খেলার অভিনয় তখনকার দিনে নিশ্চয় বেশ একটি স্মরণীয় ঘটনা, সম্ভ্রান্ত ঘরের মেয়েরা বোধ হয় এই প্রথম সংঘবদ্ধভাবে অভিনয়ে নামেন।"                          চরিত্র    অমর  শান্তা  অশোক  প্রমদা  কুমার  মায়াকুমারীগণ ( ৩ জন)  প্রমদার সখীগণ (৩ জন)  পুরুষগণ  স্ত্রীগণরবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, কামিনী প্রকাশালয়।   কাহিনী সারাংশ  একদিন নব বসন্তের রাত্রে মায়াকুমারীরা স্থির করল, প্রমোদপুরের যুবক-যুবতীদের হৃদয়ে প্রেম রচনা করে তারা মায়ার খেলা খেলবে।  শান্তা আপন প্রাণমন অমরকে সমর্পণ করেছে। কিন্তু চিরদিন নিতান্ত নিকটে থাকাতে শান্তার প্রতি অমরের প্রেম জন্মাতে অবকাশ পায়নি। অমর শান্তার মনের ভাব না বুঝে  সে প্রেয়সীর খুুঁজে বের হয়েছে।  অন্য দিকে, প্রমদার কাছে অশোক ও কুুৃমার তাদের আপন প্রেম ব্যক্ত করে। কিন্তু সেদিকে তার কোন ভ্রূক্ষেপ নেই, কারণ – তার কোমল হৃদয়ে এখনো প্রেমের উন্মেষ হয়নি।  অমর পৃথিবী খুঁজে কারুর সন্ধান পেল না। অবশেষে প্রমদার ক্রীড়াকাননে এসে দেখল, প্রমদার প্রেমলাভে ব্যর্থ হয়ে অশোক আপন মর্মব্যথা পোষণ করছে। প্রমদাকে দেখে অমরের মনে এক নতুন আনন্দ জাগ্রত হল। প্রমদা দেখল, আর-সকলেই তৃষিত ভ্রমরের ন্যায় তার চারিদিকে ফিরতেছে, কেবল অমর দূরে দাঁড়িয়ে আছে। সে আকৃষ্টহৃদয়ে তার সখীদের বলল অমরের খবর নেবার জন্য। কিন্তু অমরের অনতিস্ফুট হৃদয়ের ভাব তারা বুঝল না। কেবল মায়াকুমারীগণ বুঝল এবং তারা গান গাইতে লাগল।  ক্রমে অমর ও প্রমদা উভয়ের মনেই ভাব জন্মাল। কিন্তু সখীগণ অমরের ভালোবাসা  বিশ্বাস করেনি এবং তাকে ঘৃণা করতে লাগল। অমর যখন প্রমদাকে প্রেম নিবেদন করল তখন প্রমদার উত্তর দানের আগেই তার সখীগণ এসে অমরকে ভর্ৎসনা করল। অমর প্রকৃত অবস্থা না বুঝেই ব্যথিত হয়ে ফিরে গেল।  অমরের অসুখী অশান্ত আশ্রয়হীন হৃদয় সহজেই শান্তার প্রতি ফিরল। সে শান্তার নিকট আত্মসমর্পণ করল। এদিকে অপেক্ষারত  ভগ্নহৃদয়া প্রমদা অমরের প্রেমের আশা একেবারেই পরিত্যাগ করল।  শান্তা ও অমরের মিলনোৎসবে পুরনরনারীগণ সমবেত হল। অমর যখন শান্তাকে পুষ্পমালা পরাতে যাচ্ছে তখন সেখানে প্রমদার উপস্থিতিতে তার হাত থেকে মালা খসে পড়ে যায়। সবাই একথা বিশ্বাস করতে লাগল যে, অমর ও প্রমদার হৃদয় গোপনে প্রেমের বন্ধনে বাঁধা আছে। তখন শান্তা ও সখীগণ তাদের মিলনসংঘটনে প্রবৃত্ত হল। অবশেষে, অমর ও শান্তার মিলন হল এবং প্রমদা শূন্য হৃদয় নিয়ে কেঁদে কেঁদে প্রস্থান করল।   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:নাটক বিষয়শ্রেণী:ভারতীয় নাটক বিষয়শ্রেণী:রবীন্দ্র গীতিনাট্য
thumb|প্রধানমন্ত্রী নরেন্দ্র মোদী ৩০ ডিসেম্বর ২০২২-এ ভার্চু‌য়ালি হাওড়া–নিউ জলপাইগুড়ি বন্দে ভারত এক্সপ্রেস ট্রেনের উদ্বোধন করছেন। হাওড়া–নিউ জলপাইগুড়ি বন্দে ভারত এক্সপ্রেস হল ভারতীয় রেলের এক বন্দে ভারত এক্সপ্রেস ট্রেন, যা পশ্চিমবঙ্গের দুটি গুরুত্বপূর্ণ শহর কলকাতা ও শিলিগুড়িকে সংযুক্ত করে। এক্সপ্রেস ট্রেন পরিষেবাটি আনুষ্ঠানিকভাবে ২০২২ সালের ৩০শে ডিসেম্বরে হাওড়া থেকে শুরু হয় । এটি পূর্ব ভারতে প্রথম বন্দে ভারত ট্রেন পরিষেবা। এটি হাওড়া–নিউ জলপাইগুড়ি বিভাগের সবচেয়ে দ্রুতগামী ট্রেন, যা প্রায় ৮ ঘণ্টার কিছু কম সময়ের ব্যবধানে ৫৬৫ কিমি দূরত্ব অতিক্রম করে।   পরিষেবা  ২২৩০১/২২৩০২ হাওড়া–নিউ জলপাইগুড়ি বন্দে ভারত এক্সপ্রেস বর্তমানে সপ্তাহে ৬ দিন পরিচালনা করা হয়। ৭ ঘন্টা ৪০ মিনিট সময়ে ৫৬৫ কিমি (৩৫১ মাইল) দূরত্ব গড়ে ৭২ কিমি/ঘন্টা গতিতে অতিক্রম করে, যা এটিকে ভারতীয় রেলের দ্রুততম যাত্রীবাহী ট্রেনগুলির মধ্যে একটিতে পরিণত করে। ট্রেনটির প্রদত্ত সর্বোচ্চ অনুমতিযোগ্য গতি হল প্রতি ঘণ্টায় ১৩০ কিমি।   সময়সূচী  ২২৩০১/২২৩০২ হাওড়া–নিউ জলপাইগুড়ি বন্দে ভারত এক্সপ্রেসের সময়সূচী নীচে দেওয়া হল:- HWH–NJP–HWH বন্দে ভারত এক্সপ্রেস+২২৩০১স্টেশন২২৩০২আগমনপ্রস্থানআগমনপ্রস্থান -কিছুই না-০৫:৫৫হাওড়া২২:৪০ -কিছুই না-৯:৫৬৯:৫৭নিউ ফারাক্কা১৮:২৪১৮:২৫১০:৪০১০:৪৫মালদা টাউন১৭:৪৫১৭:৫০১৩:৪৫ -কিছুই না-নিউ জলপাইগুড়ি -কিছুই না-১৪:৫০   কোচের গঠন  ২২৩০১/২২৩০২ হাওড়া–নিউ জলপাইগুড়ি বন্দে ভারত এক্সপ্রেসে বর্তমানে ১৪টি এসি চেয়ার কার ও ২ টি এক্সিকিউটিভ চেয়ার কার কোচ রয়েছে।  অ্যাকোয়া রঙের কোচগুলি এসি চেয়ার কারকে নির্দেশ করে, এবং গোলাপি রঙের কোচগুলি এসি এগজিকিউটিভ চেয়ার কারকে নির্দেশ করে।  গাড়ি সংখ্যা১২৩৪৫৬৭৮৯১০১১১২১৩১৪১৫১৬২২৩০১22px | সি১৪সি১৩সি১২সি১১সি১০সি৯সি৮ই২ই১সি৭সি৬সি৫সি৪সি৩সি২সি১ | 22px২২৩০২22px | সি১সি২সি৩সিসি৫সি৬সি৭ই১ই২সি৮সি৯সি১০সি১১সি১২সি১৩সি১৪ | 22px  গ্যালারি  তথ্যসূত্র  বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:বন্দে ভারত এক্সপ্রেস বিষয়শ্রেণী:পশ্চিমবঙ্গের রেল পরিবহন বিষয়শ্রেণী:হাওড়ার রেল পরিবহন
মানিকগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। মানিকগঞ্জ পল্লী বিদ্যুৎ সমিতি ঢাকা বিভাগের মানিকগঞ্জ জেলায় ০৫টি জোনাল অফিস, ০২টি সাব-জোনাল অফিসের মাধ্যমে বিদ্যুৎ সেবা প্রদান করে থাকে। মানিকগঞ্জ পল্লী বিদ্যুৎ সমিতি নিবন্ধিত হয় ৭ জানুয়ারি, ১৯৯৩ সালে এবং বানিজ্যিকভাবে বিদ্যুতায়িত হয় ০৩ আগস্ট, ১৯৯৩ সালে।   ইতিহাস  মানিকগঞ্জ পল্লী বিদ্যুৎ সমিতি এর যাত্রা শুরু হয় ১৯৯৩ সালে। এ সমিতির অধীনে মানিকগঞ্জ জেলা, ০৭টি উপজেলা, ৬২টি ইউনিয়ন ও ১৩২৪টি গ্রাম রয়েছে। এর সদর দপ্তর মানিকগঞ্জ জেলার বাগজানে অবস্থিত।    জোনাল অফিস সমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মানিকগঞ্জ জোনাল অফিস  সিংগাইর জোনাল অফিস  ঘিওর জোনাল অফিস  সাটুরিয়া জোনাল অফিস  হরিরামপুর জোনাল অফিস   সাব-জোনাল অফিস   দৌলতপুর সাব-জোনাল অফিস  শিবালয় সাব-জোনাল অফিস   গ্রাহক সংখ্যা  মানিকগঞ্জ পল্লী বিদ্যুৎ সমিতির সাড়ে চার লক্ষেরও বেশি আবাসিক গ্রাহক রয়েছে।    অন্যান্য তথ্য   মোট আয়তন: ১৪৪৫ বর্গ কিলোমিটার  সিস্টেম লস: ৬.২০% (নভেম্বর, ২০২২ পর্যন্ত)  উপকেন্দ্রের সংখ্যা: ১২টি  মোট নির্মিত লাইন: ৭১৪৭.৮৫৯ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
নাতালিয়া সার্গেইভানা ইশচেঙ্কো (; জন্ম: ৮ এপ্রিল, ১৯৮৬) সাবেক সোভিয়েত ইউনিয়নের স্মলেনস্ক এলাকায় জন্মগ্রহণকারী রুশ সাঁতারু। তিনি রাশিয়া দলের পক্ষ হয়ে সিনক্রোনাইজড সাঁতার প্রতিযোগিতায় অংশগ্রহণ করে থাকেন। ২০০৮ ও ২০১২সিনক্রোনাইজডের রাজত্ব রাশিয়ারই - The Daily Janakantha, সংগ্রহ: ২৬ জুলাই, ২০১৩ সালের গ্রীষ্মকালীন অলিম্পিক ক্রীড়ায় স্বর্ণপদক জয়ী রুশ দলের অন্যতম সদস্য ছিলেন। এছাড়াও, ২০১২ সালের গ্রীষ্মকালীন অলিম্পিক ক্রীড়ায় ভেতলানা রোমাশিনার সাথে দ্বৈত প্রতিযোগিতায় বিজয়ী হয়েছিলেন। ১ নভেম্বর, ২০১২ তারিখে ক্রীড়া জীবন থেকে অবসর নেন।   তথ্যসূত্র    বহিঃসংযোগ   The Official Website of the Beijing 2008 Olympic Games  বিষয়শ্রেণী:রুশ সাঁতারু বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৮ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১২ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:রুশ সমলয় সাঁতারু বিষয়শ্রেণী:অলিম্পিক স্বর্ণপদক বিজয়ী রুশ বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০০৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০০৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০০৫ বিশ্ব সাঁতার প্রতিযোগিতার সমলয় সাঁতারু
সং মিন-কিউ (, ; জন্ম: ১২ সেপ্টেম্বর ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেওনবুক হুন্দাই মোটরস এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।  ২০২০ সালে, মিন-কিউ দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। পরবর্তী বছর তিনি দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ব্যক্তিগতভাবে, মিন-কিউ বেশ কিছু পুরস্কার জয়লাভ করেছেন, যার মধ্যে ২০২০ সালে কে লিগের বর্ষসেরা যুব খেলোয়াড়ের পুরস্কার জয় অন্যতম।  প্রারম্ভিক জীবন সং মিন-কিউ ১৯৯৯ সালের ১২ই সেপ্টেম্বর তারিখে দক্ষিণ কোরিয়ার ননসানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিন-কিউ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ        বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:পোহাং স্টিলার্সের ফুটবলার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:পুরুষ ফুটবল ফরোয়ার্ড
গাজী আবদুল ওয়াহিদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   পুরস্কার ও সম্মাননা  ১৯৭৩ সালে সরকার তাকে বীর প্রতীক সম্মাননা প্রদান করেন।স্মরণীয় স্মারক গাঁথা, তারিখঃ ২৪-১২-২০১২।   তথ্যসূত্র    পাদটীকা      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
thumb|200px|"দুষ্ট ও চোরের দলের বিরুদ্ধে" প্রতিযোগিতায় নাভালনি জয়ী একটি পোস্টার thumb|upright|"দুষ্ট ও চোরের শক্তি নিপাত যাক!" পার্টি অফ ক্রুকস অ্যান্ড থিফস বা "চোর আর দুষ্টদের দল" (, abbr. ) "রাশিয়ায় ভ্লাদিমির পুতিনের বিরোধিতা|রাশিয়ায় বিরোধী দল]" এর মধ্যে ব্যাপকভাবে প্রচলিত একটি অভিব্যক্তি যা ভ্লাদিমির পুতিন এর নেতৃত্বাধীন ক্ষমতাসীন সংযুক্ত রাশিয়া দলকে বোঝাতে ব্যবহৃত হয়। এটি ২০১১ সালের ফেব্রুয়ারিতে ব্লগার এবং দুর্নীতিবিরোধী কর্মী আলেক্সেই নাভালনি দ্বারা উদ্ভাবিত এবং জনপ্রিয় হয়েছিল।*       উৎপত্তি ২০১৩ সালে, অতি-ডানপন্থী রাজনীতিবিদ ভ্লাদিমির ঝিরিনোভস্কি, ইকো অফ মস্কো এর সাথে কথা বলার সময়, ২০০৯ সালে এই অভিব্যক্তিটি ব্যবহার করার দাবি করেছিলেন। ২০১০ সালে, উদারপন্থী রাজনীতিবিদ বরিস নেমতসভ, রেডিও লিবার্টি এর সাথে কথা বলার সময়, ইউনাইটেড রাশিয়াকে "চোর এবং দুর্নীতিগ্রস্ত কর্মকর্তাদের দল" হিসাবে বর্ণনা করেছিলেন।.  ২রা ফেব্রুয়ারী, ২০১১ তারিখে, ফিনাম এফএম রেডিও স্টেশনের সাথে একটি সাক্ষাৎকারে, ব্লগার এবং দুর্নীতিবিরোধী কর্মী আলেক্সেই নাভালনি ইউনাইটেড রাশিয়া সম্পর্কে প্রশ্নের উত্তর দিয়েছিলেন:*Финам. FM, Архив программы «Сухой остаток» от 02/02/2011 Видеозапись интервью с Навальным  "পার্টি অফ ক্রুকস অ্যান্ড থিফস" এর ইংরেজি অনুবাদ প্রথম প্রকাশিত হয় "দ্য নিউ ইয়র্কার" পত্রিকার একটি প্রবন্ধে, যা ৪ এপ্রিল, ২০১১ তারিখে রাশিয়ান বংশোদ্ভূত আমেরিকান সাংবাদিক জুলিয়া ইওফে লিখেছিলেন। অভিব্যক্তিটি অক্টোবর এবং ডিসেম্বর 2011 সালে দ্য ইকোনমিস্ট দ্বারাও ব্যবহৃত হয়েছিল।  তথ্যসূত্র  বহিঃসংযোগ   Net Impact. One man’s cyber-crusade against Russian corruption. – The New Yorker, the first article about the popular expression in Western media  বিষয়শ্রেণী:রুশ রাজনৈতিক বাক্যাংশ বিষয়শ্রেণী:রাশিয়ায় দুর্নীতি বিষয়শ্রেণী:সংযুক্ত রাশিয়ার সমালোচনা বিষয়শ্রেণী:ভ্লাদিমির পুতিনের বিরোধিতা বিষয়শ্রেণী:আলেক্সি নাভালনি বিষয়শ্রেণী:২০১১-এর উদ্ধৃতি
ইসহাক আদম আব্দুল্লাহ মুহাম্মদ (, ; ১ জানুয়ারি ১৯৯৯; ইসহাক আদম নামে সুপরিচিত) হলেন একজন সুদানী পেশাদার ফুটবল খেলোয়াড়। তিনি বর্তমানে সুদানী ক্লাব আল হিলাল এবং সুদান জাতীয় দলের হয়ে গোলরক্ষক হিসেবে খেলেন।  ২০১৪–১৫ মৌসুমে, সুদানী ক্লাব আল মিরিখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মিরিখের হয়ে দুই মৌসুম অতিবাহিত করার পর ২০১৭–১৮ মৌসুমে তিনি উসুদ দারফুরে যোগদান করেছেন। উসুদ দারফুরে মাত্র এক মৌসুম অতিবাহিত করার পর আল আহলি শিন্দির সাথে চুক্তি স্বাক্ষর করেছেন। ২০২১–২২ মৌসুমে, তিনি আল আহলি শিন্দি হতে সুদানী ক্লাব আল হিলালে যোগদান করেছেন।  ২০১৭ সালে, ইসহাক সুদান অনূর্ধ্ব-২০ দলের হয়ে সুদানের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সুদানের বয়সভিত্তিক দলের হয়ে খেলার পর, তিনি ২০১৮ সালে সুদানের হয়ে আন্তর্জাতিক পর্যায়ে অভিষেক করেছেন; সুদানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  ইসহাক আদম আব্দুল্লাহ মুহাম্মদ ১৯৯৯ সালের ১লা জানুয়ারি তারিখে সুদানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইসহাক সুদান অনূর্ধ্ব-২০ দলের হয়ে খেলার মাধ্যমে সুদানের প্রতিনিধিত্ব করেছেন।  ২০১৮ সালের ১৩ই অক্টোবর তারিখে, ১৯ বছর, ৯ মাস ও ১২ দিন বয়সে, ডান পায়ে ফুটবল খেলায় পারদর্শী ইসহাক সেনেগালের বিরুদ্ধে অনুষ্ঠিত ২০১৯ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সুদানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি সেনেগাল ৩–০ গোলের ব্যবধানে জয়লাভ করেছিল। সুদানের হয়ে অভিষেকের বছরে ইসহাক মাত্র ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল সুদান  ২০১৮  ১  ০ ২০২১  ১  ০ সর্বমোট  ২  ০   তথ্যসূত্র    বহিঃসংযোগ             বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আল হিলাল ক্লাবের (উমদুরমান) খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:সুদানের আন্তর্জাতিক ফুটবলার বিষয়শ্রেণী:সুদানি ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল গোলরক্ষক
মুগীরা ইবনে নাওফাল ইবনে আল হারিস (৫৫৫-৬৭৫) মুহাম্মাদ এর একজন সাহাবা ছিলেন। যিনি মুহাম্মাদ এর নাতনী উমামা বিনতে আবিল আসকে বিবাহ করেছিলেন। এই ঘরে ইয়াহইয়া নামে একটি সন্তান জন্মগ্রহণ করে। এই জন্য মুগীরা, আবু ইয়াহইয়া নামেও পরিচিত ছিলেন।   বংশ পরিচয়  মুগীরা ইবনে নাওফালের পিতার নাম নাওফাল ইবনে আল হারিস এবং মাতার নাম যাওজে  দাদার নাম আল হারিস ইবনে আবদুল মুত্তালিব।   তথ্যসূত্র   বিষয়শ্রেণী:পুরুষ সাহাবা
প্রতীত আনুমানিক ষষ্ঠ শতাব্দীর শেষ ভাগে প্রাচীন ত্রিপুরা রাজ্যের বা প্রবঙ্গ জনপদের রাজা ছিলেন।   সংক্ষিপ্ত জীবনী  রাজমালা অনুসারে, ষষ্ঠ শতাব্দীর শেষ ভাগে প্রতীত সিংহাসনলাভ করলে হেড়ম্ব (বর্তমান কাছাড়) রাজ্যের সঙ্গে সাময়িক ভাবে পুরাতন শত্রুতার অবসান ঘটে। কিন্তু কামাখ্যা, জয়ন্তী ইত্যাদি প্রতিবেশী রাজ্যের চক্রান্তে এই মৈত্রী বেশি দিন স্থায়ী হয়নি। হেড়ম্বরাজের সাথে সঙ্ঘর্ষের ফলে প্রতীত শ্যাম্বল থেকে রাজপাট ত্যাগ করে আরও দক্ষিণে সরে এসে প্রবঙ্গ জনপদ বা ত্রিপুরায় রাজ্যপ্রতিষ্ঠা করেন। তার মৃত্যুর পরে তার পুত্র মরীচি সিংহাসনলাভ করেন।   ত্রিপুরাব্দ  রাজমালা অনুসারে এই সময় হতেই ত্রিপুরাব্দের প্রচলন হয়। যদিও দীনেশচন্দ্র সরকারের মতে, বঙ্গাব্দের মত ত্রিপুরাব্দও আকবরের ফসলী অব্দ থেকে এসেছে; বঙ্গাব্দ ত্রিপুরায় চালু করেন রাজা গোবিন্দমাণিক্য; সেটিকে তিন বছর পিছিয়ে ত্রিপুরাব্দের সূচনা করেন তার ভাই ছত্রমাণিক্য। এর আগে ত্রিপুরায় শকাব্দ ব্যবহৃত হত।Some Epigraphical Records of the Medieval Period from Eastern India, দীনেশচন্দ্র সরকার,  ১৯৭৯, পৃঃ ৯৩   তথ্যসূত্র      বিষয়শ্রেণী:মাণিক্য রাজবংশ
জয়াবেন বিজুভাই শাহ ছিলেন একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি ১৯৫৭ সালে বোম্বে রাজ্যের গিরনার থেকে ভারতের সংসদের নিম্নকক্ষ লোকসভায় নির্বাচিত হয়েছিলেন  এবং ১৯৬২ এবং ১৯৬৭ সালে গুজরাতের আমরেলি থেকে নির্বাচিত হয়েছিলেন।    তথ্যসূত্র    বহিঃসংযোগ   ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:১৯২২-এ জন্ম বিষয়শ্রেণী:গুজরাতের লোকসভা সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:সম্ভাব্য জীবিত ব্যক্তি বিষয়শ্রেণী:২০১৪-এ মৃত্যু বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ
thumb  সারভিক্স (ইংরেজি: Cervix), যা জরায়ুর গ্রীবা বা Neck of the Uterus নামেও পরিচিত। এটি জরায়ুর নিচের দিকের একটি চিকণ অংশ, যা যোনির উপরের শেষপ্রান্তের সাথে সংযুক্ত। এটি অনেকটা সিলিন্ডাকৃতি ও কণিকাকৃতি এবং যোনি দেওয়ালের উপরের অংশে অবস্থিত। পর্যাপ্ত চিকিৎসীয় সরঞ্জাম দ্বারা এর প্রায় অর্ধেক দৃষ্টিগোচরীভুত হয়। বাকিটা অংশ যোনি পেরিয়ে উপরের অংশ, যা সাধারণত “সারভিক্স ইউটেরি” নামে পরিচিত। ল্যাটিন ভাষায় সারভিক্স অর্থ গ্রীবা।   অঙ্গসংস্থান   এক্টোসারভিক্স    বাচ্চা জন্মদান  thumb|upright=0.6|যখন জরায়ুতে বাচ্চা জন্ম নেয়   সহায়ক চিত্র    তথ্যসূত্র    বহিঃসংযোগ   My Beautiful Cervix - রজঃচক্রের পর্বসমূহের চিত্রবিশিষ্ট একটি ওয়েবসাইট  বিষয়শ্রেণী:স্ত্রী প্রজননতন্ত্র বিষয়শ্রেণী:স্ত্রীরোগ ও প্রসূতিবিজ্ঞান বিষয়শ্রেণী:প্রজননতন্ত্র বিষয়শ্রেণী:নারীস্বাস্থ্য
হ্যাল্ডান কেফার হার্টলাইন একজন মার্কিন শারীরতত্ত্ববিদ। তিনি ১৯৬৭ সালে চিকিৎসাবিজ্ঞানে নোবেল পুরস্কার লাভ করেন।   জীবনী  হার্টলাইন জনস হপকিন্স বিশ্ববিদ্যালয় থেকে ১৯২৭ সালে এমডি ডিগ্রি লাভ করেন। ১৯৪০ থেকে ১৯৪১ সাল পর্যন্ত তিনি কর্নেল মেডিকেল কলেজের সহযোগী অধ্যাপক ছিলেন। ১৯৪৯ সালে তিনি জনস হপকিন্স বিশ্ববিদ্যালয় এর জীবপদার্থবিজ্ঞান বিভাগের অধ্যাপক ও চেয়ারম্যান নিযুক্ত হন।   তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:জনস হপকিন্স বিশ্ববিদ্যালয়ের শিক্ষক বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন স্নায়ুবিজ্ঞানী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
ক্যান্সার হল শরীরে অন্তর্নিহিত রোগগুলির মধ্যে একটি যা কোভিড-১৯-এ আক্রান্ত হওয়ার পর গুরুতর অসুস্থতায় পরিণত হওয়ার ঝুঁকি বৃদ্ধি করে।   গুরুতর অসুস্থতার ঝুঁকি  যুক্তরাজ্যের জাতীয় স্বাস্থ্য সেবা সতর্ক করেছে যে যারা ফুসফুসের ক্যান্সারের জন্য সক্রিয় কেমোথেরাপি বা রেডিওথেরাপি নিচ্ছেন এবং যারা অস্থি মজ্জার ক্যান্সারে আক্রান্ত তারা যদি কোভিড-১৯ এ আক্রান্ত হন তবে তারা গুরুতর অসুস্থতার ঝুঁকিতে পড়বেন। সুইডেনে, সম্প্রতি কেমোথেরাপি নেওয়া ব্যক্তিদের কোভিড-১৯ এর পরে গুরুতর অসুস্থ হওয়ার ঝুঁকি বেশি বলে দেখা গেছে।   প্রস্তাবসমূহ  ইউরোপীয় অনকোলজি চিকিৎসা সমিতি(ইএসএমও) সুপারিশ করে যে কোভিড-১৯ মহামারির পরিপ্রেক্ষিতে ক্যান্সারবিজ্ঞানিদের চিকিৎসা সময়সূচীর সামঞ্জস্য করার জন্য প্রস্তুত থাকা উচিত। তাদের পরামর্শগুলো হচ্ছে: দূরচিকিৎসার পরিষেবাগুলি ব্যবহার করা, ক্লিনিক পরিদর্শন হ্রাস করা, শিরায় প্রযোজ্য চিকিৎসাগুলিকে পরিবর্তন আনা। ইএসএমও রোগীদের সংক্রমণ নিয়ন্ত্রণের পরামর্শও দেয়।  ইংল্যান্ডের এনএইচএস বলে যে যে আলাদা আলাদা রোগীর সিদ্ধান্তগুলি বহুবিভাগীয় দলগুলিকে নিতে হবে। এনএইচএস-এ যারা ক্যান্সার প্রতিরোধী চিকিৎসা গ্রহণ করছেন তাদের জন্য অগ্রাধিকার দলও স্থাপন করা হয়েছে যাতে যাদের সাফল্যের উচ্চ সম্ভাবনার রোগীদের অন্যদের তুলনায় চিকিৎসার জন্য অগ্রাধিকার দেওয়া হয়।  ইউরোপীয় সার্জিক্যাল অনকোলজি চিকিৎসা সমিতি ৭০ বছরের বেশি বয়সী ক্যান্সারে আক্রান্ত রোগীদের খুব জরুরি না হলে ক্লিনিকে না যাওয়ার পরামর্শ দিয়েছে।   দীর্ঘ কোভিড-১৯  যদিও অনেক কোভিড-১৯ রোগী উপসর্গ শুরু হওয়ার ২-৬ সপ্তাহের মধ্যে সুস্থ হয়ে যায় তবুও কিছু কিছু লক্ষণ কয়েক মাস ধরে আসে ও যায়। এই "দীর্ঘ কোভিড-১৯" রোগ রোগীদের ক্যান্সারের বিকাশের পূর্বাভাস হতে পারে।  বিশেষ দ্রষ্টব্য   তথ্যসূত্র   বিষয়শ্রেণী:ক্যান্সার বিষয়শ্রেণী:অন্যান্য স্বাস্থ্য সমস্যায় কোভিড-১৯ বৈশ্বিক মহামারির প্রভাব
উইকিপিডিয়ার বিষয়বস্তু আপত্তিকর হতে পারে  যেহেতু উইকিপিডিয়া একটি বিশ্বকোষ, তাই এতে অনেক বিষয়ের ওপর, অসংখ্য নিবন্ধ রয়েছে। এর একটি ক্ষুদ্র অংশমাত্রই বিভিন্ন শিক্ষাগত, সরকারি, ব্যবসায়ী, অভিভাবকীয় ও অন্যান্য দৃষ্টিকোণ থেকে পরিশ্রুত করা হয়।  উইকিপিডিয়ার কিছু নিবন্ধে এমন কিছু শব্দ বা ভাষা ব্যবহৃত হয়েছে যা কোনো পাঠকের কাছে ধর্মদ্রোহীতাপূর্ণ, কুরুচিপূর্ণ বা অশোভন মনে হতে পারে। বিস্তারিত জানতে ধর্মবিদ্বেষীতা দেখুন। নিবন্ধসমূহ এমন কিছু অডিও, ভিডিও, অথবা লেখা প্রদর্শন করতে পারে যা কিছু সংস্কৃতি দ্বারা সংরক্ষিত। উইকিপিডিয়ায় বিভিন্ন রকমের প্রচুর চিত্র রয়েছে। যার কতোগুলো কিছু পাঠকের কাছে অভিযোগপূর্ণ বা অশোভন মনে হতে পারে। উদাহরণস্বরূপ: সহিংসতা বা মানব শারীরের চিত্র সম্বলিত কিছু নিবন্ধ। অনেক নিবন্ধে বিতর্কিত বিষয়ের ওপর খোলামেলা আলোচনা করা হয়েছে। কিছু বিষয় আছে যেগুলো ওপর আলোচনা কিছু বিচারব্যবস্থায় শাস্তিযোগ্য অপরাধ।অন্যান্য তথ্যসমূহ বিপজ্জনক, অন্যথায় ঝুঁকিপূর্ণ হতে পারে। (আরো দেখুন: সাধারণ দাবিত্যাগ ও ঝুঁকি দাবিত্যাগ)। উইকিপিডিয়ার বিষয়বস্তু নষ্টকারী। পোস্ট ট্রমাটিক স্ট্রেস ডিসঅর্ডার-এ আক্রান্ত ব্যাক্তির ক্ষতির কারণ হতে পারে এমন বিষয়বস্তু উইকিপিডিয়ায় থাকতে পারে। স্নায়ু ও হৃদরোগে আক্রান্ত ব্যক্তির ক্ষতির কারণ হতে পারে এমন চিত্র ও ভিডিও উইকিপিডিয়ায় থাকতে পারে। যেহেতু উইকিপিডিয়ার বিষয়বস্তু মুক্ত এবং যেকেউ এখানে অবদান রাখতে পারেন তাই উইকিপিডিয়ায় কোনো সময় দেওয়ালচিত্রও সংযোজিত হতে পারে। উইকিপিডিয়ায় চিকিৎসা, আইন বা অন্য কোনো সংক্রান্ত বিষয়ে তথ্য থাকতে পারে যার ক্ষেত্রে পেশাদার মতামতের প্রয়োজন রয়েছে; উইকিপিডিয়ার তথ্য কোনো পেশাদারের মতামতের বিকল্প নয়। প্রসঙ্গত উল্লেখ্য, উইকিপিডিয়া কোনো আইনগত পরামর্শ বা চিকিৎসীয় পরামর্শ প্রদান করে না।  উইকিপিডিয়ার বর্তমান নীতি হচ্ছে এমন সব বিষয় সংযুক্ত করা, যেগুলোতে উইকিপিডিয়ার নীতিমালা (বিশেষ করে নিরপেক্ষ দৃষ্টিভঙ্গি) মানা হয়েছে এবং উইকিপিডিয়া যেখানে হোস্টেড হয়েছে, অর্থাৎ যুক্তরাষ্ট্রের ফ্লোরিডা অঙ্গরাজ্যের কোনো আইন ভঙ্গ করা হয়নি। উদাহরণস্বরূপ যেসকল নিবন্ধে আইন ভঙ্গ হতে পারে এমন বিষয়বস্তু সংযোজিত হয়েছে তা পেতে বিতর্কিত ইস্যুর তালিকা দেখুন। এধরনের নিবন্ধের কতোগুলোতে সতর্কবার্তা সংযুক্ত করা আছে, কিন্তু বেশিরভাগগুলোতে নেই।  যা-ই ঘটুক না কেনো, উইকিপিডিয়ার মানোন্নয়ের কাজ চলতে থাকে, এবং অনেক নিবন্ধে ভুল, বায়াস, পুনরাবৃত্তি, অথবা সাধারণ পরিষ্করণ প্রয়োজন হতে পারে। আমারা পাঠকদের এই সমস্যাগুলো সমাধান করতে উৎসাহিত করি। মোট নিবন্ধের বেশিরভাগ লেখা হয়েছে একক ও প্রাথমিভাবে, ব্যক্তিগত উদ্যোগে, এমন সব ব্যাক্তির দ্বারা যারা ঐ বিষয়ে অভিজ্ঞ নন, এবং তাঁদের ঐ ক্ষেত্রে কেনো প্রাতিষ্ঠানিক বা পেশাগত স্বীকৃতি নেই।  উইকিপিডিয়ায় এমন বিষয়বস্তুও রয়েছে যা প্রচলিত বিশ্বকোষের মতো খুব একটা স্পষ্ট নয়। উইকিপিডিয়ার ব্যাপ্তি এর স্বেচ্ছাসেবী অবদানকারীদের আগ্রহের বিষয়ের ওপর নির্ভর করে। পাঠকদের নিজেদের ইচ্ছার ব্যাপ্তির ওপর ভিত্তি করে কোনো বিষয়ের প্রয়োজনীয়তা বিচার করা উচিত হবে না, এবং সেই সাথে এটা মনে করাও উচিত নয় যে, উইকিপিডিয়াতে থাকার কারণে কোনো নিবন্ধ যথেষ্ট গুরুত্ব বহন করে।  আরো দেখুন: উইকিপিডিয়া:যাচাইযোগ্যতা।  বিষয়শ্রেণী:উইকিপিডিয়া দাবিত্যাগ